section_heading: Životopis
paragraph_text: Već 10 mjeseci kasnije u njemu je pojačanje vidio AC Milan. Doveden je za 8 milijuna funti. Dotad samo pakleno borbeni Gattuso sve je više napredovao i u "igranju" nogometa, jer je u Milanu imao zadaću ići prema naprijed, te umjesto da zaustavlja protivničke napade i iznosi loptu iz vlastitog dijela, više je sudjelovao i u započimanju napada i dodavanju. S vremenom je prerastao u nezamijenjivog igrača jake momčadi i reprezentacije. Za svoju je državu nastupio na Olimpijadi 2000., na svjetskim prvenstvima 2002. i 2006., te na Europskom prvenstvu 2004. S vremenom je dobio nadimak "Rino", u prijevodu nosorog.